जहाँ हिन्दी साहित्य में आदिकाल (संवत् 1050) से लेकर रीतिकाल (संवत 1900) तक किसी ने किसी रूप में कवियों ने काव्य में प्रकृति एवं पर्यावरण को वर्णित किया है, वहीं आधुनिक काल (संवत् 1900-आज तक) से छायावादी काव्यों में पर्यावरण के प्रति प्रौढ़ता दृष्टिगोचर होने लगी। इस काल के छायावादी कवियों मैथिलीशरण गुप्त्, मुकुटधर पाण्डे, नन्ददुलारे वाजपेयी, पं.सुमित्रानंदन पंत, सूर्यकान्त त्रिपाठी निराला, महादेवी वर्मा, हरिवंशराय बच्च्न आदि ने अपने काव्यों में प्रकृति एवं पर्यावरण सौन्दर्य का चित्रण सुन्दरता के साथ किया है। इसे आधुनिक या गद्यकाल का एक परिवर्तित युग भी कहा जाता है। हिन्दी साहित्य के काव्य की नवीनधारा (छायावाद) के प्रमुख स्तम्भों में एक नाम है- जयशंकर प्रसाद। प्रसादजी ने अपने काव्यों में प्रकृति एवं पर्यावरण को सुन्दरता के साथ संजोया है। जिससे प्रसादजी का काव्य में पर्यावरण व प्रकृति के प्रति गहन चिन्तन परिलक्षित होता है। जयशंकर प्रसाद ने अपने प्रसिद्ध महाकाव्य कामायनी, झ्ररना, लहर, आँसू, कानन-कुसुम, चन्द्रगुप्त, एक घूँट आदि में पर्यावरण के महत्व को दर्शाते हुए उनका सुन्दर चित्रण किया है। प्रसाद के काव्य इडा की सुन्दर पंक्तियाँ-